İncəsənət Kolleci (ADRA)

Azərbaycan Dövlət Rəssamlıq Akademiyası nəzdində İncəsənət Kolleci — Azərbaycan Respublikası Təhsil Nazirliyinin tabeliyində olan orta-ixtisas təhsili müəssisəsi ""Azərbaycan Respublikası Təhsil Nazirliyinin strukturuna daxil olmayan tabeliyindəki qurumların Siyahısı"nın təsdiq edilməsi haqqında" Azərbaycan Respublikası Nazirlər Kabinetinin 15 iyul 2011-ci il tarixli, 118 nömrəli Qərarı.  

 Tarixi 
Məktəb 1920-ci ildə rəssam Əzim Əzimzadənin təşəbbüsü ilə yaradılmışdır. Təhsil müəssisəsi əvvəlcə Ali Bədii Emalatxana, sonralar Azərbaycan Ali Rəssamlıq Məktəbi adlanmış, 1929-cu ildən Rəssamlıq Pedaqoji Texnikumu, 1937-ci ildən Dövlət Rəssamlıq Məktəbi adı ilə fəaliyyət göstərmişdir. 1943-cü ildə isə məktəbə Əzim Əzimzadənin adı verilmişdir. 13 iyun 2000-ci ildə Azərbaycan Rəssamlıq Akademiyası yaradılan zaman məktəb İncəsənət Kolleci adı ilə həmin akademiyanın tabeliyinə verilmişdir.13 iyun 2000-ci ildə Azərbaycan Respublikası Prezidentinin Fərmanına əsasən Azərbaycan Rəssamlıq Akademiyasının nəzdində yaradılmışdır "Azərbaycan Respublikasında təhsil sisteminin təkmilləşdirilməsi haqqında" Azərbaycan Respublikası Prezidentinin 13 iyun 2000-ci il tarixli, 349 nömrəli Fərmanı.  .

 İxtisaslar 
Kollecdə aşağıdakı ixtisaslar üzrə mütəxəssislər hazırlanır: 2011-ci ildə orta ixtisas təhsili müəssisələrinə tələbə qəbulu planının təsdiqi barədə Azərbaycan Respublikası Nazirlər Kabinetinin 1 iyul 2011-ci il tarixli, 176s nömrəli Sərəncamı. 
Dekorativ-tətbiqi incəsənət (sahələr üzrə) -  bədii keramika, xalça və toxuculuq;
Rəngkarlıq;
Qrafika üzrə texnik;
Heykəltəraşlıq;
Teatr dekor sənəti;
Dizayn (sahələr üzrə) - qrafik, geyim, interyer dizayn;

 İstinadlar 


 Xarici keçidlər 
Azərbaycan Rəssamlıq Akademiyası nəzdində İncəsənət Kolleci  bilgi.az saytında 

Kateqoriya:Azərbaycan orta-ixtisas təhsili müəssisələri
Kateqoriya:13 iyunda yarananlar
Kateqoriya:2000-ci ildə Azərbaycanda yarananlar
Kateqoriya:Rəssamlıq üzrə təhsil müəssisələri
Kateqoriya:Azərbaycan kollecləri